Document ID: 31998R0758

Komisijas Regula (EK) Nr. 758/98
(1998. gada 3. aprīlis),
ar ko groza Regulu (EK) Nr. 2300/97 par sīki izstrādātiem noteikumiem, kuri jāievēro, ieviešot Padomes Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 25. jūnija Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību [1], un jo īpaši tās 5. pantu,
tā kā Komisijas Regula (EK) Nr. 2300/97 [2] paredz noteikumus pasākumu piemērošanai, lai uzlabotu medus ražošanu un tirdzniecību;
tā kā Regula (EK) Nr. 1221/97 nosaka katra gada 15. oktobri kā pēdējo termiņu, kurā jānokārto izdevumi par valsts programmās iekļautiem pasākumiem; tā kā, lai ļautu katras dalībvalsts akreditētām maksājumu aģentūrām ievērot šo termiņu, no otrā gada būtu jāparedz programmu izziņošanas termiņš un jānosaka programmas pasākumu īstenošanas termiņš;
tā kā Padome ar Lēmumu Nr. 94/805/EK [3] ir pieņēmusi īpašu pētniecības programmu lauksaimniecības un zivsaimniecības jomā (ieskaitot agrorūpniecību, pārtikas tehnoloģiju, mežsaimniecību, akvakultūru un lauku attīstību); tā kā saskaņā ar programmas III pielikuma noteikumiem par īpašiem noteikumiem tās ieviešanai ir īstenota saskaņota rīcība Nr. FAIR5-PL97-3686, kas nosaukta "Pētījumi par medus bišu kolonijās sastopamo varrozi izraisošu ērču integrētās kontroles koordinēšanu Eiropā"; tā kā tāpēc saskaņā ar Regulu (EK) Nr. 1221/97 finansēto lietišķo pētījumu, kas veikti varrozes kontroles jomā, rezultāti būtu jānosūta Komisijai, lai tos varētu iekļaut šajā saskaņotajā rīcībā;
tā kā īstenojot valstu programmas, jānodrošina atbilstība starp valstu programmu pasākumiem un pasākumiem, kas paredzēti dažādās Kopienas politikās un jo īpaši Padomes 1997. gada 20. maija Regulās (EK) Nr. 950/97 par lauksaimniecības struktūru efektivitātes uzlabošanu [4], (EK) Nr. 951/97 par lauksaimniecības produktu pārstrādes un tirdzniecības nosacījumuuzlabošanu [5], (EK) Nr. 952/97 par ražotāju grupām un to apvienībām [6]; tā kā jo īpaši jānovērš jebkura palīdzības kombinēšanas radītā pārmērīgā kompensācija un citas pretrunas pasākumu definīcijās;
tā kā šajā regulā paredzētie pasākumi saskan ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 2300/97 groza šādi:
1. Regulas 2. pantu aizstāj ar šādu pantu:
"2. pants
1. Katru gadu līdz 15. aprīlim dalībvalstis dara zināmas Komisijai savas programmas. Pirmajā gadā šis datums ir 1997. gada 15. decembris. Otrajā gadā šis datums ir 1998. gada 15. maijs.
2. Sākot ar otro gadu, programmas pasākumus pilnībā izpilda līdz nākamā gada 31. augustam pēc programmas paziņošanas. Maksājumus veic līdz tā paša gada 15. oktobrim.
3. Varrozes novēršanas lietišķo pētījumu rezultātus nosūta Komisijai divus mēnešus pēc Regulas (EK) Nr. 1221/97 3. pantā noteiktā datuma, lai tos varētu iekļaut informācijas apmaiņā par saskaņoto rīcību Nr. FAIR5-PL97-3686, piemērojot III pielikuma 3. punktu Padomes 1994. gada 23. novembra Lēmumā Nr. 94/805/EK, ar ko pieņem īpašu pētniecības programmu lauksaimniecības un zivsaimniecības jomā, ieskaitot agrorūpniecību, pārtikas tehnoloģiju, mežsaimniecību, akvakultūru un lauku attīstību (no 1994. līdz 1998. gadam) [7].";
2. Regulas 4. pantam pievieno šādu punktu:
"3. Uz vienu un to pašu pasākumu nedrīkst vienlaikus attiecināt maksājumus saistībā ar Regulu (EK) Nr. 1221/97 un saistībā ar citu Kopienas atbalsta shēmu, kas attiecas uz Padomes Regulām (EK) Nr. 950/97 [*] OV L 142, 2.6.1997., 1. lpp., (EK) Nr. 951/97 [9] un (EK) Nr. 952/97 [10]."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 3. aprīlī

Labels: 17
19
5
7
3
6